Teisel päeval käisime Sultanipaleega tutvumas. Sultan siin ise ei ela, see on lihtsalt järgi tehtud tohutult suur puidust loss. Väidetavalt ehitati originaalmaja ilma ühtegi naela kasutamata. No ma ei tea, kuidagi väheusutav, järgi tehtud maja kubises küll naelapeadest. Maja ise oli väga suursugune ja ilus, koos kena aiaga. Majas sees olid väljapanekud Malaisia ajaloost ja kultuurist, samuti Malaisia rahvarõivad. Sultani magamistuba oli ka, millest ka pildi  tegime. Sultani magamistuba pidi olema nii püha paik, et turvalisuse ja rahu huvides ei lubata ilma sultani loata tuppa mitte kedagi, isegi mitte kuningannat.